2022/54 на Комисията (4), за да се определят специални правила за въвеждането на копитни животни с произход от Съюза, които са придвижвани в трета държава или територия за участие в мероприятия, изложби, изложения и представления (мероприятия), организирани извън Съюза, и след това незабавно се придвижвани обратно в Съюза.
 (3)
 В приложение II към Регламент за изпълнение (ЕС) 2021/403 на Комисията (5) се определят, наред с другото, образци на ветеринарни здравни/официални сертификати и декларации за въвеждане в Съюза и транзитно преминаване през Съюза на сухоземни животни. Посоченият регламент за изпълнение обаче не включва образец на сертификат, който да придружава пратки от копитни животни с произход от Съюза, които са придвижвани в трета държава или територия за участие в мероприятия, организирани извън Съюза, и след това незабавно са придвижвани обратно в Съюза. В този сертификат компетентният орган на третата държава или територия, в която се провежда мероприятието, следва да предостави необходимите гаранции по отношение на спазването на ветеринарно-здравните изисквания за тези конкретни вписвания на животни, предвидени в член 177 от изменения Делегиран регламент (ЕС) 2020/692. Поради това, за да се избегнат неоправдани смущения в търговията, е необходимо да се измени Регламент за изпълнение (ЕС) 2021/403, за да се предвиди този образец на сертификат, който да придружава тези пратки.
 (4)
 С Регламент за изпълнение (ЕС) 2021/404 на Комисията (6) се установяват списъци на трети държави, територии или зони от тях, от които е разрешено въвеждането в Съюза на видове и категории животни, които попадат в обхвата на Делегиран регламент (ЕС) 2020/692. По-специално в част 1 от приложение II към посочения регламент за изпълнение се предвижда списък на трети държави, територии или зони от тях, от които е разрешено въвеждането в Съюза на копитни животни. В част 4 от посоченото приложение се предвиждат някои гаранции за здравето на животните, които могат да бъдат предоставени на определени трети държави, територии или зони от тях в съответствие с член 237 от Регламент (ЕС) 2016/429. Поради рисковете за здравето на животните, които биха могли да възникнат при движението на копитни животни с произход от Съюза, придвижвани в трета държава или територия и след това незабавно придвижвани обратно в Съюза, предвидената в член 177 от Делегиран регламент (ЕС) 2020/692 възможност за въвеждане на такива копитни животни обратно в Съюза след участие в мероприятия, организирани извън Съюза, следва да бъде ограничена до определени трети държави и територии, като се предоставят необходимите гаранции. Поради това тази възможност следва да бъде описана като гаранция за здравето на животните в част 4 от приложение II към Регламент за изпълнение (ЕС) 2021/404 и ограничена до определени трети държави или територии, от които е разрешено въвеждането в Съюза на копитни животни в част 1 от същото приложение.
 (5)
 Поради това регламенти за изпълнение (ЕС) 2021/403 и (ЕС) 2021/404 следва да бъдат съответно изменени.
 (6)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2021/403 се изменя, както следва:
 1.
 в член 14 след буква к)